Promise (albumas)

„Promise“ – britų grupės Sade antrasis studijinis albumas, išleistas 1985 m. lapkričio 4 d. kompanijos „Epic Records“ Jungtinėje Karalystėje. Albumas gerai pasirodė, kaip ir jo pirmtakas „Diamond Life“, sulaukęs teigiamų kritikų vertinimų ir sėkmės pardavime. Prie jo dirbo tie patys prodiuseriai, kaip ir prie ankstesniojo albumo – Robin Millar, Mike Pela ir Ben Rogan. Albumo pavadinimas kilo nuo laiško, kurį grupės vokalistei Sade Adu rašė jos tėvas, kovojantis su vėžiu ir tikintis pasveikti.

Albumas sugebėjo pasiekti pirmąją vietą pardavimų statistikoje „UK Albums Chart“ (Jungtinėje Karalystėje) ir „Billboard 200“ (Jungtinėse Amerikos Valstijose), šitaip tapdamas pirmuoju grupės albumu, užkopusiu į pirmąsias vietas šiuose abiejuose pardavimų sąrašuose. Panašių rezultatų sulaukė ir tokiose valstybėse kaip Suomija, Nyderlandai bei Šveicarija. Iš jo išėjo trys singlai, tarp kurių „The Sweetest Taboo“, tapęs pasaulinio masto muzikos hitu.

Dainų sąrašas 
Visų dainų, išskyrus „Punch Drunk“, tekstus kūrė Sade Adu.

 „Is It a Crime?“ – 6:20
 „The Sweetest Taboo“ – 4:37
 „War of the Hearts“ – 6:47
 „You're Not the Man“ – 5:10
 „Jezebel“ – 5:29
 „Mr Wrong“ – 2:51
 „Punch Drunk“ – 5:25
 „Never as Good as the First Time“ – 5:00
 „Fear“ – 4:09
 „Tar Baby“ – 3:58
 „Maureen“ – 4:20

Pastabos 

 „You're Not the Man“ ir „Punch Drunk“ nėra įtrauktos į LP vinilinės plokštelės leidimą.

Šaltiniai 

1985 albumai
Sade albumai